Subject: ~{RW~}

From: [email-masked] (MINGHUI WANG)
Date: 4 Oct 1993 20:10:56 -0400

《易经》第十一卦             泰          天地泰         坤上乾下  

　　泰：小往大来，吉亨。

彖曰：泰，小往大来，吉亨。则是天地交，而万物通也；上下交，而其志
      同也。内阳而外阴，内健而外顺，内君子而外小人，君子道长，光
      小人道消也。

象曰：天地交泰，后财(裁)成天地之道，辅相天地之宜，以左右民。
      
　　初九：拔茅茹，以其类，征吉。
　　象曰：拔茅征吉，志在外也。

　　九二：包荒，用冯河，不遐遗，朋亡，得尚于中行。
　　象曰：包荒，得尚于中行，以光大也。

　　九三：无平不跛，无往不复，艰贞无咎。 勿恤其孚，于食有福。
　　象曰：无往不复，天地际也。

　　六四：翩翩不富，以其邻，不戒以孚。
　　象曰：翩翩不富，皆失实也。 不戒以孚，中心愿也。

　　六五：帝乙归妹，以祉元吉。
　　象曰：以祉元吉，中以行顺也。

　　上六：城复于隍，勿用师。 自邑告命，贞吝。
　　象曰：城复于隍，其命乱也。

                                 泰卦终