Subject: ~{0~~}

From: [email-masked] (MINGHUI WANG)
Date: 9 Oct 1993 22:21:05 -0400

《易经》第二十三卦           剥          山地剥         艮上坤下  

　　剥：剥，不利有攸往。

彖曰：剥，剥也，柔变刚也。 不利有攸往，小人长也。 顺而止之，观象
      也。 君子尚消息盈虚，天行也。

象曰：山附地上，剥；上以厚下，安宅。
      
　　初六：剥囗以足，蔑贞凶。
　　象曰：剥囗以足，以灭下也。

　　六二：剥囗以辩，蔑贞凶。
  　象曰：剥囗以辩，未有与也。

　　六三：剥之，无咎。
　　象曰：剥之无咎，失上下也。

　　六四：剥囗以肤，凶。
　　象曰：剥囗以肤，切近灾也。

　　六五：贯鱼，以宫人宠，无不利。
　　象曰：以宫人宠，经无尤也。

　　上九：硕果不食，君子得舆，小人剥庐。
　　象曰：君子得舆，民所载也，小人剥庐，终不可用也。

囗  = 爿 + 木

                                 剥卦终