Subject: ~{AY~}

From: [email-masked] (MINGHUI WANG)
Date: 9 Oct 1993 13:28:57 -0400

《易经》第十九卦             临          地泽临         坤上兑下  

　　临：临，元，亨，利，贞。 至于八月有凶。

彖曰：临，刚浸而长。 说而顺，刚中而应，大亨以正，天之道也。 至于
      八月有凶，消不久也。

象曰：泽上有地，临； 君子以教思无穷，容保民无疆。
      
　　初九：咸临，贞吉。
　　象曰：咸临贞吉，志行正也。

　　九二：咸临，吉无不利。
  　象曰：咸临，吉无不利；未顺命也。

　　六三：甘临，无攸利。 既忧之，无咎。
　　象曰：甘临，位不当也。 既忧之，咎不长也。

　　六四：至临，无咎。
　　象曰：至临无咎，位当也。

　　六五：知临，大君之宜，吉。
　　象曰：大君之宜，行中之谓也。

　　上六：敦临，吉无咎。
　　象曰：敦临之吉，志在内也。

                                 临卦终