Subject: ~{RW~}

From: [email-masked] (MINGHUI WANG)
Date: 4 Oct 1993 20:11:24 -0400

《易经》第十二卦             否          地天否         乾上坤下  

　　否：否之匪人，不利君子贞，大往不来。

彖曰：否之匪人，不利君子贞。 大往小来，则是天地不交，而万物不通；
      上下不交，而天下无邦。内阴而外阳，内柔而外刚，内小人而外君

象曰：天地不交，否；君子以俭德辟难，不可荣以禄。
      
　　初六：拔茅茹，以其类，贞吉亨。
　　象曰：拔茅贞吉，志在君也。

　　六二：包承。 小人吉，大人否亨。
　　象曰：大人否亨，不乱群也。

　　六三：包羞。
　　象曰：包羞，位不当也。

　　九四：有命无咎，畴离祉。
　　象曰：有命无咎，志行也。

　　九五：休否，大人吉。 其亡其亡，系于苞桑。
　　象曰：大人之吉，位正当也。

　　上九：倾否，先否后喜。
　　象曰：否终则倾，何可长也。

                                 否卦终