Subject: ~{RW~}

From: [email-masked] (MINGHUI WANG)
Date: 4 Oct 1993 20:07:49 -0400

《易经》第六卦              讼          天水讼          乾上坎下  

　　讼：有孚，窒。 惕中吉。 终凶。 利见大人，不利涉大川。

彖曰：讼，上刚而下险，险而健讼。 讼有孚窒，惕中吉，刚来而得中也。
      终凶；讼不可成也。 利见大人；尚中正也。 不利涉大川；入于渊
      也。

象曰：天与水违行，讼；君子以作事谋始。
      
　　初六：不永所事，不有言，终吉。
　　象曰：不永所事，讼不可长也。 虽有小言，其辩明也。

　　九二：不克讼，归而逋，其邑三百户，无眚。
　　象曰：不克讼，归而逋也。 自下讼上，患至掇也。

　　六三：食旧德，贞厉，终吉，或从王事，无成。
　　象曰：食旧德，从上吉也。

　　九四：不克讼，复自命，渝安贞，吉。
　　象曰：复即命，渝安贞；不失也。

　　九五：讼元吉。
　　象曰：讼元吉，以中正也。

　　上六：或锡之囗带，终朝三褫之。
　　象曰：以讼受服，亦不足敬也。

囗1  = 上"般" 下"革"

                                讼卦终