Subject: ~{RW~}

From: [email-masked] (MINGHUI WANG)
Date: 4 Oct 1993 20:08:58 -0400

《易经》第八卦              比          水地比          坎上下坤  

　　比：吉。 原筮元永贞，无咎。 不宁方来，后夫凶。

彖曰：比，吉也，比，辅也，下顺从也。 原筮元永贞，无咎，以刚中也。
      不宁方来，上下应也。 后夫凶，其道穷也。

象曰：地上有水，比；先王以建万国，亲诸侯。

　　象曰：比之初六，有他吉也。

　　六二：比之自内，贞吉。
　　象曰：比之自内，不自失也。

　　六三：比之匪人。
　　象曰：比之匪人，不亦伤乎！

　　六四：外之比，贞吉。
　　象曰：外比於贤，以从上也。

　　九五：显比，王用三驱，失前禽。 邑人不诫，吉。
　　象曰：显比之吉，位正中也。舍逆取顺，失前禽。 邑人不诫，上使
        中也。

　　上六：比之无首，凶。
　　象曰：比之无首，无所终也。

                                比卦终