Subject: ~{RW~}

From: [email-masked] (MINGHUI WANG)
Date: 4 Oct 1993 20:12:18 -0400

《易经》第十四卦             大有        火天大有       离上乾下  

　　大有：元亨。 

彖曰：大有，柔得尊位，大中而上下应之，曰大有。其德刚健而文明，应
      乎天而时行，是以元亨。

象曰：火在天上，大有；君子以竭恶扬善，顺天休命。
      
　　初九：无交害，匪咎，艰则无咎。
　　象曰：大有初九，无交害也。

　　九二：大车以载，有攸往，无咎。
　　象曰：大车以载，积中不败也。

　　九三：公用亨于天子，小人弗克。
　　象曰：公用亨于天子，小人害也。

　　九四：匪其彭，无咎。
　　象曰：匪其彭，无咎；明辩晰也。

　　六五：厥孚交如，威如；吉。
　　象曰：厥孚交如，信以发志也。 威如之吉，易而无备也。

　　上九：自天佑之，吉无不利。
　　象曰：大有上吉，自天佑也。

                                 大有卦终