Subject: ~{RW~}

From: [email-masked] (MINGHUI WANG)
Date: 4 Oct 1993 20:10:19 -0400

《易经》第十卦              履          天泽履          乾上兑下  

　　履：履虎尾，不囗人，亨。

囗  = 左"口" 右"至"

彖曰：履，柔履刚也。说而应乎乾，是以履虎尾，不囗人，亨。 刚中正，
      履帝位而不疚，光明也。

囗  = 左"口" 右"至"

象曰：上天下泽，履；君子以辩上下，安民志。
      
　　初九：素履，往无咎。
　　象曰：素履之往，独行愿也。

　　九二：履道坦坦，幽人贞吉。
　　象曰：幽人贞吉，中不自乱也。

　　六三：眇能视，跛能履，履虎尾，囗人，凶。 武人为于大君。
　　象曰：眇能视；不足以有明也。跛能履；不足以与行也。囗人之凶；
          位不当也。 武人为于大君；志刚也。

囗  = 左"口" 右"至"

　　九四：履虎尾，囗囗终吉。
　　象曰：囗囗终吉，志行动也。

囗  = "塑" - "土" + "心"

　　九五：囗履，贞厉。
　　象曰：囗履贞厉，位正当也。

囗  = "炔" - "火" 

　　上九：视履考祥，其旋元吉。
　　象曰：元吉在上，大有庆也。

                                履卦终