Subject: ~{JI`>~}

From: [email-masked] (MINGHUI WANG)
Date: 9 Oct 1993 22:15:11 -0400

《易经》第二十一卦           噬嗑         火雷噬嗑      离上震下  

  　噬嗑：噬嗑，亨。 利用狱。

彖曰：颐中有物，曰噬嗑，噬嗑而亨。刚柔分，动而明，雷电合而章。柔
      得中而上行，虽不当位，利用狱也。

象曰：雷电噬嗑；先王以明罚敕法。
      
　　初九：履校灭趾，无咎。
　　象曰：履校灭趾，不行也。

　　六二：噬肤灭鼻，无咎。
  　象曰：噬肤灭鼻，乘刚也。

　　六三：噬腊肉，遇毒；小吝，无咎。
　　象曰：遇毒，位不当也。

　　九四：噬乾囗，得金矢，利艰贞，吉。
　　象曰：利艰贞吉，未光也。

囗  = "月" + "姊" - "女"

　　六五：噬乾肉，得黄金，则厉，无咎。
　　象曰：贞厉无咎，得当也。

　　上九：何校灭耳，凶。
　　象曰：何校灭耳，聪不明也。

                                 噬嗑卦终