Subject: ~{N^M}~}

From: [email-masked] (MINGHUI WANG)
Date: 9 Oct 1993 22:33:29 -0400

《易经》第二十五卦           无妄         天雷无妄      乾上震下  

  　无妄：无妄，元，亨，利，贞。 其匪正有眚，不利有攸往。

彖曰：无妄，刚自外来，而为主於内。动而健，刚中而应，大亨以正，天
      之命也。 其匪正有眚，不利有攸往。无妄之往，何之矣？ 天命不
      佑，行矣哉？ 

象曰：天下雷行，物与无妄；先王以茂对时，育万物。

　　初九：无妄，往吉。
　　象曰：无妄之往，得志也。

　　六二：不耕获，不囗畲，则利有攸往。
  　象曰：不耕获，未富也。

囗  =  上 "艹  " 中"巛" 下"田"

　　六三：无妄之灾，或系之牛，行人之得，邑人之灾。
　　象曰：行人得牛，邑人灾也。

　　九四：可贞，无咎。
　　象曰：可贞无咎，固有之也。

　　九五：无妄之疾，勿药有喜。
　　象曰：无妄之药，不可试也。

　　上九：无妄，行有眚，无攸利。
　　象曰：无妄之行，穷之灾也。

                                 无妄卦终